“खैर मैं उसदे च नीं आं। मिगी के ऐ? तुंदे आस्तै आत्मा दा सुआल जागेआ होऐ तां मैं जां कोई के करी सकदा ऐ? पर सच्च दस्सो दुनियां थमां बक्खरा कोई सच्चैं-मुच्चैं परमेशर होंदा ऐ। बक्खरा होऐ तां बक्खरे जाने कन्नै खुशबा ओ मिली बी जा। अहं छोड़ो। ओ मैं के जाननी आं। पर लगदा ऐ कुतै कुसै ठोकरा कोला ते तुस नेई परतोआ करदे। तुस आखदे ओ ऐसा नेई ऐ। तां चलो ठीक ऐ। पर अंदर रड़क जरा बी रेही गेई तां समझेयो रूह् दी रिहाई नीं होनी।”